Infrarotstrahlung

As **Infrarootstraalig** (churz *IR-Straalig*, au *Ultrarootstraalig*) bezäichnet mä in dr Füsik elektromagnetischi Wälle im Spektralberiich zwüschen em sichtbare Liecht und dr lengerwällige Terahärzstraalig. As Infraroot wird dr Spektralberiich zwüsche 10−3&nbsp;m und 7,8×10−7&nbsp;m (1&nbsp;mm und 780&nbsp;nm) bezäichnet, was em Frekwänzberiich vo 3×1011&nbsp;Hz bis öbbe 4×1014&nbsp;Hz (300&nbsp;GHz bis 400&nbsp;THz) entspricht.

## Iidäilig
Dr Infrarootberiich wird in meereri Underberiich iidäiltL:

## Infrarootkwelle

In dr Umgangssprooch wird d Infrarootstraalig vilmol mit dr Wermistraalig gliichgsetzt, au wenn au Mikrowälle und sichtbars Liecht und nid nume dr elektromagnetischi Spektralberiich wo ufwermt drzueghööre. Bräitbandigi IR-Kwelle si thermischi Straaler wie Glüelampe und Häizstraaler. Underschidligi Infrarootstraaler si entwigglet worde für die verschidnige Aawändige vo dr Infrarootstraalig, wie zum Bischbil Globar und Nernst-Stift.

## Aawändige
E baar vo de Aawändigsgebiet si:
* Häize: Bi alle Brozäss, wo Wermienergii frei wird wie bim Füür, bi Glüelampe oder bi Motor, isch e Däil drvo Infrarootstraalig, aber die mäisti Energii goot uf s Ufwerme vo dr Luft. Bi Infrarootstraaler isch dr Däil vo dr diräkte Infrarootstraalig hööcher. 
* Chemischi Analütik und Verfaarestechnik: Mit Infrarootstraalig wärde Molekül zu Schwingige und Rotazione aagregt. Mä misst denn, weli Wällelengen absorbiert wärde und cha eso Hiiwiis uf d Struktur vo dr Substanz überchoo.
* Kunstwüsseschaft: Mit dr Infrarootreflektografii cha mä Bilder undersueche und entdegge, was under dr oberste Farbschicht lit, ooni em Bild z schaade.
* Infrarootastronomii: Si beobachdet „chüeli“ Objekt (chelter as 1000&nbsp;K), wo mä in andere Spektralberiich kuum cha gsee, oder Objekt, wo in oder hinder ere interstellare Wulke lige. 
* Elektronik und Kompiutertechnik: Straalig im nooche Infraroot (880 bis 950&nbsp;nm Wällelengi) wird für Färnbedienige, Optokuppler und Liechtschranke iigsetzt. Bi Liechtwälleläiter brucht mä e Wällelengi vo 1550&nbsp;nm. Mit Wermibildsensore cha mä Beweegige vo Infrarootstraaligskwelle wie Mensche und Dier aber au Maschiine verfolge.
* Fotigrafii: Mit Infrotootdistanzmässer chönne Fotiapparäät automatisch dr Fokus iistelle. Mit Hilf vo dr Thermografii cha mä Wermibilder mache, zum Bischbil vo Geböid für Kwalidäätssicherig und zum Wermibrugge und Wermiverlust z entdegge.
* Biogeografii: Wil grüeni Pflanze Infroroot besser reflektiere as d Umgääbig, cha mä mit Fotografie im Infraroot und im sichtbaare Liecht d Vegetazioon vom ene Gebiet undersueche.
* Medizin: Häizlampe straale im Infrarot und si scho sit langem für medizinischi Zwäck iigsetzt worde.

* Bolizei und Milidär: Mit Nachtsichtgräät, wo infrarooti Straalig versterke, chönne vor allem d Bolizei und s Milidäär au in dr Nacht aktiv si.
*Materialbearbäitig: In dr Industrii wird Infraroot brucht, zum Material wie Metall usherte, und anderi Material wie Kunststoff wäich mache, verschwäisse beschrifte und schniide.

## Litratuur
*S1-Leitlinie Arbeit unter Einwirkung von Infrarotstrahlung (Wärmestrahlung) – Gefährdungen und Schädigungen von Augen und Haut der Deutschen Gesellschaft für Arbeitsmedizin und Umweltmedizin (DGAUM). In: AWMF online (Stand 2012)

## Weblingg